CELEX: 32004D0833
Language: hu
Date: 2004-12-02 00:00:00
Title: A Tanács 2004/833/KKBP határozata (2004. december 2.) a 2002/589/KKBP együttes fellépésnek az Európai Unió által az ECOWAS-nak a könnyű fegyverekre vonatkozó moratórium keretében nyújtott hozzájárulására tekintettel történő végrehajtásáról

4.12.2004   
            
            
               HU
            
            
               Az Európai Unió Hivatalos Lapja
            
            
               L 359/65
            
         
      A TANÁCS 2004/833/KKBP HATÁROZATA
   
   (2004. december 2.)
   a 2002/589/KKBP együttes fellépésnek az Európai Unió által az ECOWAS-nak a könnyű fegyverekre vonatkozó moratórium keretében nyújtott hozzájárulására tekintettel történő végrehajtásáról
   AZ EURÓPAI UNIÓ TANÁCSA,
   tekintettel az Európai Uniónak a kézi lőfegyverek és a könnyű fegyverek destabilizáló felhalmozódása és elterjedése elleni küzdelemhez történő hozzájárulásáról szóló 2002. július 12-i, 2002/598/KKBP tanácsi együttes fellépésre (1), és különösen annak 3. cikkére, összefüggésben az Európai Unióról szóló szerződés 23. cikkének (2) bekezdésével,
   mivel:
   
               (1)
            
            
               A kézi lőfegyverek és a könnyű fegyverek túlzott és ellenőrizetlen felhalmozódása és elterjedése fenyegetést jelent a békére és biztonságra nézve, és csökkenti a fenntartható fejlődés kilátásait; különösen Nyugat-Afrika esetében.
            
         
               (2)
            
            
               A 2002/589/KKBP együttes fellépés 1. cikkében meghatározott célok megvalósítása során az Európai Unió az illetékes nemzetközi fórumokon a bizalomépítő intézkedések előmozdítását tűzte ki célul. Ennek értelmében ez a határozat az említett együttes fellépés végrehajtására szolgál.
            
         
               (3)
            
            
               Az Európai Unió úgy véli, hogy egy pénzügyi hozzájárulás és műszaki támogatás a Nyugat-Afrikai Államok Gazdasági Közösségének (ECOWAS) a kézi lőfegyverekre és a könnyű fegyverekre vonatkozó kezdeményezésének a megszilárdítását szolgálhatná.
            
         
               (4)
            
            
               Az Európai Uniónak ezért szándékában áll az ECOWAS-nak pénzügyi hozzájárulást és műszaki támogatást nyújtani a 2002/589/KKBP együttes fellépés II. címével összhangban,
            
         A KÖVETKEZŐKÉPPEN HATÁROZOTT:
   1. cikk
   (1)   Az Európai Unió hozzájárul a könnyű fegyverek behozatalára, kivitelére és előállítására vonatkozó ECOWAS-moratórium keretén belüli projektek végrehajtásához.
   (2)   E célból az Európai Unió pénzügyi hozzájárulást és műszaki támogatást nyújt az ECOWAS Műszaki Titkárság keretén belüli Könnyű Fegyverekért Felelős Egység felállítása, valamint a moratóriumnak az ECOWAS-tagállamok közötti, könnyű fegyverekről szóló egyezménnyé történő átalakítása érdekében. A segítségnyújtásra vonatkozó szabályokat a melléklet tartalmazza.
   2. cikk
   (1)   Az 1. cikkben meghatározott célok elérése érdekében az elnökség projektigazgatót nevez ki abudzsai (Nigéria) székhellyel.
   (2)   A projektigazgató az elnökség irányításával látja el feladatait.
   (3)   A projektigazgató a főtitkár/a KKBP főképviselője támogatását élvező elnökség közreműködésével rendszeresen jelentést tesz a Tanácsnak, illetőleg kijelölt szerveinek.
   (4)   Tevékenységei gyakorlása során a projektigazgató, amennyiben szükséges, együttműködik a tagállamok és a Bizottság helyi képviseleteivel.
   3. cikk
   Ennek a határozatnak a pénzügyi végrehajtására a Bizottság kap megbízást. E célból a Bizottság finanszírozási megállapodást köt az ECOWAS-szal az Európai Unió — vissza nem térítendő támogatás formájában történő — hozzájárulásának felhasználási feltételeire vonatkozóan. Ez a támogatás tizenkét hónapos időtartamon keresztül az ECOWAS Műszaki Titkárságának keretén belüli Könnyű Fegyverekért Felelős Egység létrehozásához, valamint az ECOWAS moratóriumának az ECOWAS-tagállamok közötti, a kézi lőfegyverekről és a könnyű fegyverekről szóló egyezménnyé történő átalakításához szükséges javadalmazások, utazási költségek, ellátmány és felszerelések fedezésére szolgál. A megkötendő finanszírozási egyezmény meghatározza, hogy az Európai Uniónak a projekt jelentőségéhez igazodó hozzájárulásának átláthatóságát az ECOWAS felügyeli.
   4. cikk
   (1)   Az 1. cikkben említett célokra szolgáló pénzügyi referenciaösszeg 515 000 EUR.
   (2)   Az elnökség és a Bizottság a Tanács illetékes szerveinek rendszeresen jelentést tesz az Európai Unió kézi lőfegyverek területén folytatott tevékenységeinek következetességéről, különös figyelemmel a fejlesztési politikájára, a 2002/589/KKBP együttes fellépés 9. cikke (1) bekezdésével összhangban. A Bizottság különösen a 3. cikk első mondatában említett vonatkozásokról tesz jelentést. Ezeknek az információknak nevezetesen az ECOWAS által, a Bizottsággal való szerződéses kapcsolatának keretén belül adott rendszeres jelentéseken kell alapulniuk.
   5. cikk
   Ez a határozat az elfogadásának napján lép hatályba. Ez a határozat 2005. december 31-én hatályát veszti.
   6. cikk
   Ezt a határozatot az elfogadásától számított hat hónap elteltével felül kell vizsgálni.
   7. cikk
   Ezt a határozatot az Európai Unió Hivatalos Lapjában ki kell hirdetni.
   
      Kelt Brüsszelben, 2004. december 2-an.
      
         
            a Tanács részéről
         
         
            az elnök
         
         J. P. H. DONNER
         
      
   
   
      (1)  HL L 191., 2002.7.19., 1 o.
   
      MELLÉKLET
      AZ EU TÁMOGATÁSI PROJEKTJE AZ ECOWAS RÉSZÉRE
      A projekt célkitűzése: az ECOWAS-moratóriumnak a könnyű fegyverek behozataláról, kiviteléről és gyártásáról szóló kötelező erejű regionális egyezménnyé történő átalakítása 2005 decemberében, Nyugat-Afrikának az Egyesült Nemzetek 2006-os cselekvési programjáról szóló felülvizsgálati konferenciához való operatív hozzájárulása érdekében.
      A projekt ütemterve és végrehajtása: a könnyű fegyverekről szóló regionális egyezmény tervezetének az ECOWAS államfői részére történő bemutatása 2005 decemberében.
      
                  —
               
               
                  2005. január–június: a kézi lőfegyverek és a könnyű fegyverek területére vonatkozó jogalkotási és rendelkezési rendszer felülvizsgálata az ECOWAS 15 országában.
                  
                              —
                           
                           
                              A PCASED (a biztonság és a fejlődés összehangolására és támogatására vonatkozó program végrehajtására irányuló cselekvési terv (1999. március – 2004. november)) által, a nemzeti bizottságoknak a civil társadalom támogatásával történő felállítása során ezen a területen szerzett tapasztalat felhasználása.
                           
                        
                              —
                           
                           
                              Az ECOWAS végrehajtó titkárának felügyelete alatt, a felülvizsgálattal megbízott olyan afrikai szakértő kijelölése, aki tapasztalattal rendelkezik a kézi lőfegyverek és a könnyű fegyverek területén az ECOWAS övezetben (a PCASED személyzetének tagja). Egy hetes tartózkodás az ECOWAS minden egyes országában a könnyű fegyverek problémájára irányuló egyedi nemzeti megközelítések meghatározása céljából.
                           
                        
                              —
                           
                           
                              Más afrikai, regionális szervezetek (Dél-afrikai Fejlesztési Közösség (SADC)/Kelet-Afrika) által ezen a területen szerzett tapasztalatok figyelembe vétele:
                              
                                          —
                                       
                                       
                                          A SADC lőfegyverekről szóló jegyzőkönyve (2001)
                                       
                                    
                                          —
                                       
                                       
                                          Nairobi által a könnyű fegyverek terjedésének problémájára irányulóösszehangolt cselekvési program (2004).
                                       
                                    
                        
                              —
                           
                           
                              Az ECOWAS könnyű fegyverekért felelős egységének keretén belül a szeminárium/tanácskozás előkészítésére irányuló ülés megszervezése (Abuja). A PCASED szakértője a könnyű fegyverekért felelős egységnek beszámol a regionális felülvizsgálat eredményeiről.
                           
                        
            
                  —
               
               
                  2005. július–szeptember:
                  
                              —
                           
                           
                              A könnyű fegyverekért felelős egység megszerkeszti a regionális egyezmény tervezetét.
                           
                        
                              —
                           
                           
                              Az ECOWAS végrehajtó titkársága az egyezménytervezet népszerűsítésére törekszik az ECOWAS tagállamaiban.
                           
                        
            
                  —
               
               
                  2005. október–november:
                  
                              —
                           
                           
                              Az ECOWAS 15 tagállama képviselőinek és nemzeti szakértőinek részvételével zajló abujai szeminárium/tanácskozás megszervezése.
                           
                        
                              —
                           
                           
                              A könnyű fegyverekért felelős egység véglegesíti a regionális egyezmény tervezetét.
                           
                        
            
                  —
               
               
                  2005. december:
                  
                              —
                           
                           
                              Az ECOWAS államfői részére az egyezmény végleges tervezetének bemutatása és elfogadásra való megnyitása az ECOWAS rendes csúcstalálkozója alkalmával.